10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 1/19Finlex ®
Finlex › Lainsäädäntö › Ajantasainen lainsäädäntö › Vuosi 2003 › 11.4.2003/304
Seurattu SDK 834/2022 saakka.
11.4.2003/304
Laki kunnan ja hyvinvointialueen viranhaltijasta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 § (29.6.2021/627)
Soveltamisala
Tätä lakia sovelletaan kunnan ja hyvinvointialueen viranhaltijoihin, jollei muussa laissa toisin säädetä tai
kunnan ja hyvinvointialueen virkaehtosopimuksista annetun lain (669/1970)  nojalla toisin sovita.
Mitä tässä laissa säädetään kunnasta ja hyvinvointialueesta, koskee myös kuntayhtymää ja
hyvinvointiyhtymää.
2 § (29.6.2021/627)
Viranhaltija ja virkasuhde
Tässä laissa viranhaltijalla tarkoitetaan henkilöä, joka on virkasuhteessa kuntaan tai hyvinvointialueeseen.
Virkasuhteella tarkoitetaan julkisoikeudellista palvelussuhdetta, jossa kunta tai hyvinvointialue on
työnantajana ja viranhaltija työn suorittajana. Henkilö otetaan virkasuhteeseen kuntalain (410/2015) 87 §:n  2
momentissa sekä hyvinvointialueesta annetun lain (611/2021) 92 §:n  2 momentissa tarkoitetuissa
tapauksissa.
2 luku
Virkasuhteen alkaminen
3 §
Virkasuhteen kestoaika
Viranhaltija otetaan virkasuhteeseen toistaiseksi tai määräajaksi.
Viranhaltija voidaan ottaa määräajaksi vain viranhaltijan omasta pyynnöstä tai jos määräajaksi ottamisesta
erikseen säädetään taikka tehtävän luonne, sijaisuus, avoinna olevaan virkasuhteeseen kuuluvien tehtävien
hoidon järjestäminen tai muu näihin rinnastettava kunnan tai hyvinvointialueen toimintaan liittyvä
määräaikaista virkasuhdetta edellyttävä seikka sitä vaatii. (29.6.2021/627)
Viranhaltijalla, joka on ilman 2 momentin mukaista perustetta otettu määräajaksi tai joka on ilman
perusteltua syytä toistuvasti otettu peräkkäin määräajaksi, on oikeus saada virkasuhteen päättyessä vähintään
kuuden ja enintään 24 kuukauden palkkaa vastaava korvaus. Korvausvaatimus on esitettävä kuuden
kuukauden kuluessa virkasuhteen päättymisestä.
3 a § (5.12.2018/1063)
Pitkäaikaistyöttömän ottaminen määräaikaiseen virkasuhteeseen
Viranhaltija voidaan ottaa määräajaksi ilman 3 §:n 2 momentissa säädettyä perustetta ja sen estämättä, mitä 3
§:n 3 momentissa säädetään, jos henkilö on ollut työ- ja elinkeinotoimiston ilmoituksen mukaan
yhtäjaksoisesti työtön työnhakija edellisen 12 kuukauden ajan. Enintään kahden viikon pituinen työ- tai
virkasuhde ei kuitenkaan katkaise työttömyyden yhdenjaksoisuutta.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 2/19Työttömällä työnhakijalla tarkoitetaan julkisesta työvoima- ja yrityspalvelusta annetun lain (916/2012) 1
luvun 3 §:n  1 momentin 3 kohdassa tarkoitettua henkilöä, jonka työnhaku on voimassa mainitun lain 2 luvun
1 ja 2 §:ssä säädetyllä tavalla.
Määräaikaisen virkasuhteen enimmäiskesto on yksi vuosi. Uuteen määräaikaiseen virkasuhteeseen voidaan
ottaa vuoden kuluessa ensimmäisen määräaikaisen virkasuhteen alkamisesta enintään kahdesti.
Virkasuhteiden yhteenlaskettu kokonaiskesto ei saa ylittää yhtä vuotta.
4 §
Julkinen hakumenettely
Virkasuhteeseen ottaminen edellyttää julkista hakumenettelyä, jollei jäljempänä toisin säädetä. Hakuaika on
vähintään 14 kalenteripäivää siitä, kun ilmoitus on julkaistu kuntalain 108 §:ssä tai hyvinvointialueesta
annetun lain 1 13 §:ssä säädetyllä tavalla. (29.6.2021/627)
Virkasuhteeseen ottamisesta päättävä viranomainen voi perustellusta syystä päättää hakuajan jatkamisesta,
uudesta hakumenettelystä tai virkasuhteen täyttämättä jättämisestä. Uutta hakumenettelyä koskevassa
ilmoituksessa on mainittava, otetaanko aikaisemmat hakemukset huomioon.
Virkasuhteeseen voidaan 1 momentista poiketen ottaa ilman hakumenettelyä, kun kysymyksessä on sijaiseksi
tai avoinna olevaan virkasuhteeseen ottaminen määräajaksi, taloudellisista ja tuotannollista syistä irtisanotun
viranhaltijan ottaminen toiseen virkasuhteeseen, 22 §:ssä tarkoitettu virkasuhteen tarjoaminen osa-aikaiselle
viranhaltijalle, 24 §:ssä tarkoitettu tai muussa laissa säädetty viranhaltijan siirtäminen toiseen
virkasuhteeseen, muun työnantajan palveluksessa olevan henkilön ottaminen virkasuhteeseen lain tai
sopimuksen nojalla tapahtuvan toiminnan siirtämisen yhteydessä taikka muu näihin rinnastettava
hallintosäännössä määrätty peruste. (29.6.2021/627)
5 § (29.6.2021/627)
Virkasuhteeseen ottaminen
Sellaiseen virkasuhteeseen, joka on ollut julkisesti haettavana, voidaan ottaa vain henkilö, joka on hakenut
sitä kirjallisesti ennen hakuajan päättymistä ja silloin täyttää kelpoisuusvaatimukset. Hakemukseen on
liitettävä selvitys hakijan kelpoisuudesta.
Kunnanjohtajan virkaan ja valtuuston päätöksen mukaisesti muuhunkin kunnan virkasuhteeseen voidaan
suostumuksensa nojalla ottaa sellainenkin henkilö, joka ei ole hakenut sitä ja jonka kelpoisuudesta on esitetty
selvitys.
6 §
Kelpoisuusvaatimukset
Virkasuhteeseen ottamisen yleisistä perusteista säädetään perustuslaissa. Lisäksi virkasuhteeseen otettavalla
on oltava erikseen säädetty taikka kunnan tai hyvinvointialueen päättämä erityinen kelpoisuus.
(29.6.2021/627)
Henkilö voidaan ottaa määräaikaiseen virkasuhteeseen erityisistä kelpoisuusvaatimuksista riippumatta, jos
siitä erikseen säädetään taikka kunta tai hyvinvointialue erityisestä syystä yksittäistapauksessa toisin päättää.
(29.6.2021/627)
Virkasuhteeseen voidaan ottaa vain 18 vuotta täyttänyt henkilö.
7 §
Terveydentilaa koskeva selvitys
Virkasuhteeseen ottamisen edellytyksenä on, että siihen otettava henkilö antaa viranomaisen pyynnöstä
ottamisesta päättävälle viranomaiselle tehtävän hoidon terveydellisiä edellytyksiä koskevat tiedot sekä
osallistuu lisäksi tarvittaessa asian selvittämiseksi suoritettaviin tarkastuksiin ja tutkimuksiin. V irkaan
otettava henkilö voidaan velvoittaa esittämään huumausainetestiä koskeva todistus yksityisyyden suojasta
työelämässä annetun lain (759/2004) 7 §:ssä  tarkoitetuissa tilanteissa virkaan nimittämisen edellytyksenä.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 3/19Työnantajan määräämistä tarkastuksista ja tutkimuksista aiheutuvista välttämättömistä kustannuksista vastaa
työnantaja. (13.8.2004/764)
Ottamisesta päättävä viranomainen voi perustellusta syystä päättää, ettei 1 momentissa tarkoitettua selvitystä
vaadita.
Jollei terveydellisiä edellytyksiä koskevia tietoja ole käytettävissä virkasuhteeseen otettaessa, ottaminen on
suoritettava ehdollisena. Ehdollisesti otetun viranhaltijan on esitettävä tiedot ottamisesta päättävän
viranomaisen asettaman kohtuullisen määräajan kuluessa ottamista koskevan päätöksen tiedoksisaannista
lukien. Jos tietoja ei esitetä määräajassa tai ottamisesta päättävä viranomainen ei tietojen johdosta katso
voivansa vahvistaa ehdollisesti toimitettua ottamista, viranomainen toteaa päätöksellään ottamisen
rauenneeksi. Muussa tapauksessa ottamisesta päättävä tai alempi täytäntöön paneva viranomainen päättää
ottamisen vahvistamisesta.
8 §
Koeaika
Virkasuhteeseen otettaessa voidaan määrätä virantoimituksen aloittamisesta alkavasta enintään kuuden
kuukauden koeajasta. V uotta lyhyemmässä määräaikaisessa virkasuhteessa koeaika voi 2 momentin
mukaisine pidennyksineen olla enintään puolet virkasuhteen kestosta. (5.12.2018/1063)
Jos viranhaltija on ollut koeaikana työkyvyttömyyden tai perhevapaan vuoksi poissa työstä, työnantajalla on
oikeus pidentää koeaikaa kuukaudella kutakin työkyvyttömyys- tai perhevapaajaksoihin sisältyvää 30
kalenteripäivää kohden. T yönantajan on ilmoitettava kirjallisesti viranhaltijalle koeajan pidentämisestä ennen
koeajan päättymistä. (5.12.2018/1063)
Jos viranhaltija otetaan saman työnantajan palveluksessa virkasuhteesta toiseen, työnantaja voi määrätä
koeajan noudatettavaksi uudessa virkasuhteessa, jos viranhaltijan tehtävissä tai hänen asemassaan tapahtuu
huomattava muutos.
Koeajan kuluessa virkasuhde voidaan molemmin puolin purkaa päättymään välittömästi. Purkaminen ei saa
tapahtua syrjivillä tai koeajan tarkoitukseen nähden muutoin epäasiallisilla perusteilla. (30.12.2014/1333)
9 § (8.7.2022/747)
Viranhoitomääräys
Viranhaltijalle on annettava viipymättä ja viimeistään seitsemän päivän kuluessa virantoimituksen
aloittamisesta pöytäkirjanote tai muu kirjallinen viranhoitomääräys, josta ilmenee ainakin virkasuhteen
osapuolet, viranhaltijan virkanimike, virkasuhteen kestoaika, määräaikaisuuden peruste, mahdollinen
koeaika, virantoimituksen alkamisajankohta, pääasialliset tehtävät tai niiden määräytymisperuste ja
palkkauksen perusteet.
Viranhaltijalle on lisäksi annettava kirjallinen selvitys ainakin seuraavista työnteon ehdoista, jolleivät tiedot
käy ilmi viranhoitomääräyksestä:
1) työntekopaikka tai, jos viranhaltijalla ei ole pääasiallista kiinteää työntekopaikkaa, selvitys niistä
periaatteista, joiden mukaan viranhaltija työskentelee eri työkohteissa tai on vapaa määrittämään oman
työntekopaikkansa;
2) noudatettava työaika;
3) mahdollinen lakiin, sopimukseen tai käytäntöön perustuva oikeus työnantajan tarjoamaan koulutukseen;
4) vuosiloman määräytyminen;
5) irtisanomisaika tai sen määräytymisen peruste;
6) työhön sovellettava virkaehtosopimus;
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 4/197) vakuutuslaitos, jossa työnantaja on järjestänyt viranhaltijan eläketurvan tai vakuuttanut viranhaltijan
työtapaturman ja ammattitaudin varalta;
8) vähintään kuukauden kestävässä ulkomaan työssä työsopimuslain (55/2001) 2 luvun 4 §:n  3 momentin 16
kohdassa tarkoitetut tiedot.
Edellä 2 momentin 1 ja 2 kohdassa tarkoitetut tiedot on annettava seitsemän päivän kuluessa ja 3–7 kohdassa
tarkoitetut tiedot kuukauden kuluessa virantoimituksen aloittamisesta . Mainitun momentin 8 kohdassa
tarkoitetut tiedot on annettava ennen viranhaltijan lähtöä ulkomaille. Edellä 1 momentissa tarkoitetut
mahdollista koeaikaa ja palkkauksen perusteita koskevat tiedot sekä 2 momentin 2–5 ja 7 kohdassa
tarkoitetut tiedot voidaan antaa viittaamalla virkasuhteessa sovellettavaan lakiin tai virkaehtosopimukseen.
Virkasuhteiden toistuessa selvitystä ei tarvitse antaa uudelleen, ellei 4 momentista muuta johdu.
Selvityksen tiedoissa tapahtuvasta muutoksesta on annettava tieto kirjallisesti niin pian kuin mahdollista,
viimeistään kuitenkin muutoksen tullessa voimaan, jollei muutos johdu lainsäädännön tai
virkaehtosopimuksen muuttamisesta.
10 §
Virkasuhteen sekä viranhaltijan oikeuksien ja velvollisuuksien alkaminen
Virkasuhde alkaa virkasuhteeseen ottamista koskevan päätöksen tekemisestä.
Viranhaltijan oikeudet ja velvollisuudet alkavat virantoimituksen alkamispäivästä, jollei aikaisemmasta
alkamisajankohdasta tässä laissa tai muualla toisin säädetä tai määrätä.
Jos viranhaltija otetaan saman työnantajan toiseen virkasuhteeseen, viranhaltijan palvelussuhde ei katkea
hänen siirtyessään välittömästi toiseen virkasuhteeseen.
3 luku
Työnantajan velvollisuudet
11 §
Yleisvelvoite
Työnantajan on huolehdittava siitä, että viranhaltijalle annetaan virkasuhteesta johtuvat etuudet ja oikeudet
sellaisina kuin ne hänelle kuuluvat.
12 § (30.12.2014/1333)
Tasapuolinen kohtelu ja syrjintäkielto
Työnantajan on kohdeltava viranhaltijoita tasapuolisesti, jollei siitä poikkeaminen ole viranhaltijoiden
tehtävät ja asema huomioon ottaen perusteltua.
Määräaikaisissa ja osa-aikaisissa virkasuhteissa ei saa pelkästään virkasuhteen kestoajan tai työajan pituuden
vuoksi soveltaa epäedullisempia palvelussuhteen ehtoja kuin muissa virkasuhteissa, ellei se ole perusteltua
asiallisista syistä.
Yhdenvertaisuudesta ja syrjinnän kiellosta säädetään yhdenvertaisuuslaissa (1325/2014) . Tasa-arvosta ja
sukupuoleen perustuvan syrjinnän kiellosta säädetään naisten ja miesten välisestä tasa-arvosta annetussa
laissa (609/1986) .
13 §
Työyhteisön ja työilmapiirin kehittäminen
Viranhaltijan hoidettavana olevaa tehtävää tai työmenetelmiä muutettaessa taikka kehitettäessä työnantajan
on pyrittävä huolehtimaan siitä, että viranhaltija voi suoriutua tehtävänsä hoidosta. T yönantajan on myös
pyrittävä edistämään viranhaltijan mahdollisuuksia kehittyä kykyjensä mukaan urallaan. T yönantajan on
pyrittävä edistämään suhteitaan viranhaltijoihin samoin kuin viranhaltijoiden ja muiden palveluksessaan
olevien keskinäisiä suhteita.
14 §
Työturvallisuus
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 5/19Työnantajan on huolehdittava työturvallisuudesta viranhaltijan suojelemiseksi tapaturmilta ja terveydellisiltä
vaaroilta niin kuin työturvallisuuslaissa (738/2002)  ja sen nojalla annetuissa säännöksissä säädetään.
Jos raskaana olevan viranhaltijan työtehtävät tai työolot vaarantavat hänen tai sikiön terveyden eikä työssä
tai työoloissa olevaa vaaratekijää voida poistaa, viranhaltija on pyrittävä raskauden ajaksi siirtämään muihin,
hänen työkykynsä ja ammattitaitonsa huomioon ottaen sopiviin tehtäviin.
15 §
Palkkalaskelma
Työnantajan on annettava viranhaltijalle palkanmaksun yhteydessä laskelma, josta ilmenevät palkan määrä ja
sen määräytymisperusteet.
16 §
Kokoontumisoikeus
Työnantajan on sallittava viranhaltijoiden ja heidän järjestöjensä käyttää maksutta työnantajan hallinnassa
olevia sopivia tiloja taukojen aikana ja työajan ulkopuolella virkasuhdeasioiden sekä ammatillisen
yhdistyksen toimialaan kuuluvien asioiden käsittelyyn. Kokoontumisoikeuden käyttö ei saa aiheuttaa haittaa
työnantajan toiminnalle.
16 a § (29.6.2021/627)
Viranhaltijan oikeus saada vapaata työstään kunnan ja hyvinvointialueen luottamustoimen hoitamista varten
Viranhaltijalla on oikeus saada vapaata työstään kunnan ja hyvinvointialueen luottamustoimen hoitamista
varten. V iranhaltijan oikeuteen saada vapaata sovelletaan, mitä luottamushenkilön oikeudesta saada vapaata
kuntalain 80 ja 81 §:ssä sekä hyvinvointialueesta annetun lain 85 ja 86 §:ssä säädetään.
16 b § (8.7.2022/747)
Pakollisen koulutuksen maksuttomuus ja työajaksi lukeminen
Jos työnantajalla on lakiin tai virkaehtosopimukseen perustuva velvollisuus tarjota viranhaltijalle koulutusta,
jotta tämä voi tehdä työtä, jota varten hänet on palkattu, koulutuksen on oltava maksutonta viranhaltijalle.
Lisäksi koulutus on luettava työajaksi ja mahdollisuuksien mukaan sen on tapahduttava säännönmukaisten
työvuorojen aikana.
4 luku
Viranhaltijan velvollisuudet
17 §
Yleiset velvollisuudet
Viranhaltijan on suoritettava virkasuhteeseen kuuluvat tehtävät asianmukaisesti ja viivytyksettä noudattaen
asianomaisia säännöksiä ja määräyksiä sekä työnantajan työnjohto- ja valvontamääräyksiä.
Viranhaltijan on toimittava tehtävässään tasapuolisesti ja käyttäydyttävä asemansa ja tehtävänsä
edellyttämällä tavalla.
Viranhaltija ei saa vaatia, ottaa vastaan tai hyväksyä sellaista taloudellista tai muuta etua, josta säädetään
rikoslain (39/1889) 40 luvussa .
18 §
Sivutoimi ja kilpaileva toiminta
Sivutoimella tarkoitetaan virkasuhdetta, palkattua työtä ja pysyväisluonteista tehtävää, joista viranhaltijalla
on oikeus kieltäytyä, sekä ammatin, elinkeinon ja liikkeen harjoittamista.
Viranhaltija ei saa ottaa vastaan eikä pitää sellaista sivutointa, joka edellyttää työajan käyttämistä
sivutoimeen kuuluvien tehtävien hoitamiseen, ellei työnantaja hakemuksesta myönnä siihen lupaa. Lupa
voidaan antaa myös määräajaksi ja rajoitettuna. Lupa voidaan peruuttaa, kun siihen on syytä. V iranhaltijalle
on varattava tilaisuus tulla kuulluksi ennen peruuttamista.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 6/19Harkittaessa sivutoimiluvan myöntämistä on otettava huomioon, että viranhaltija ei saa sivutoimen vuoksi
tulla esteelliseksi tehtävässään. Sivutoimi ei myöskään saa vaarantaa luottamusta tasapuolisuuteen tehtävän
hoidossa tai muutenkaan haitata tehtävän asianmukaista hoitamista. Sivutoimena ei saa harjoittaa sellaista
toimintaa, joka kilpailevana toimintana ilmeisesti vahingoittaa työnantajaa.
Viranhaltija ei saa virkasuhteen kestäessä ryhtyä kilpailevan toiminnan valmistelemiseksi sellaisiin
toimenpiteisiin, joita 3 momentissa säädetty huomioon ottaen ei voida pitää hyväksyttävinä.
Muusta kuin 2 momentissa tarkoitetusta sivutoimesta viranhaltijan on tehtävä ilmoitus työnantajalle.
Työnantaja voi varattuaan viranhaltijalle tilaisuuden tulla kuulluksi kieltää tällaisen sivutoimen
vastaanottamisen ja pitämisen 3 momentissa säädetyillä perusteilla.
19 §
Terveystietojen antaminen
Sen lisäksi, mitä työterveyshuoltolaissa (1383/2001)  säädetään, viranhaltija on velvollinen työnantajan
pyynnöstä antamaan tälle tehtävien hoitamisen terveydellisiä edellytyksiä koskevat tarpeelliset tiedot työ- ja
toimintakyvyn selvittämiseksi. V iranhaltija on myös velvollinen työnantajan määräyksestä osallistumaan
hänen terveydentilansa toteamiseksi suoritettaviin tarkastuksiin ja tutkimuksiin, jos se on välttämätöntä
tehtävän hoitamisen edellytysten selvittämiseksi. V iranhaltijalle on ennen määräyksen antamista varattava
tilaisuus tulla kuulluksi. Oikeudesta velvoittaa viranhaltija esittämään huumausainetestiä koskeva todistus on
voimassa, mitä yksityisyyden suojasta työelämässä annetussa laissa säädetään. Potilaan
itsemääräämisoikeudesta säädetään potilaan asemasta ja oikeuksista annetun lain (785/1992) 6 §:ssä .
(13.8.2004/764)
Edellä 1 momentissa tarkoitetuista työnantajan määräämistä tarkastuksista ja tutkimuksista aiheutuvista
välttämättömistä kustannuksista vastaa työnantaja.
20 §
Työturvallisuus
Viranhaltijan on huolehdittava työturvallisuudesta siten kuin työturvallisuuslaissa ja sen nojalla annetuissa
säännöksissä viranhaltijan velvollisuudeksi säädetään.
5 luku
Virkasuhteessa tapahtuvat muutokset
21 §
Virkasuhteen muuttaminen osa-aikaiseksi
Työnantaja voi, varattuaan viranhaltijalle tilaisuuden tulla kuulluksi, yksipuolisesti muuttaa virkasuhteen osa-
aikaiseksi 37 §:ssä tarkoitetulla irtisanomisperusteella irtisanomisaikaa noudattaen.
22 §
Osa-aikaisen viranhaltijan oikeus muuhun virkaan
Työnantajan, joka tarvitsee uusia viranhaltijoita tehtäviltään samankaltaiseen kokoaikaiseen virkasuhteeseen,
on 46 §:n estämättä ensisijaisesti tarjottava toistaiseksi virkaan otetulle osa-aikatyötä tekevälle viranhaltijalle
mahdollisuus siirtyä tällaiseen virkasuhteeseen edellyttäen, että viranhaltija on etukäteen kirjallisesti
ilmoittanut haluavansa kokoaikaiseen virkasuhteeseen, hän täyttää tämän virkasuhteen
kelpoisuusvaatimukset ja tehtävä on hänelle sopiva.
Edellä 1 momentissa säädetyn työntarjoamisvelvollisuuden ja 46 §:ssä säädetyn takaisinottovelvollisuuden
estämättä työnantaja voi tehdä opiskelijan kanssa ammatillisesta koulutuksesta annetussa laissa (531/2017)
tarkoitetun oppisopimuksen ja ottaa opiskelijan määräajaksi virkasuhteeseen. (4.5.2018/297)
22 a § (8.7.2022/747)
Velvollisuus pyynnöstä antaa tietoa turvaavammasta virkasuhteesta
Työnantajan on osa-aikaisen tai määräaikaisen viranhaltijan pyynnöstä annettava perusteltu vastaus
mahdollisuudesta pidentää viranhoitomääräyksen mukaista säännöllistä työaikaa tai virkasuhteen kestoaikaa.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 7/19Vastaus on annettava kirjallisesti kuukauden kuluessa pyynnöstä. Jos työnantajan henkilöstömäärä on
säännöllisesti enintään 250, vastaus voidaan kuitenkin antaa kolmen kuukauden kuluessa pyynnöstä ja
pyynnön toistuessa vastaus voidaan antaa suullisesti, jos vastauksen perustelut eivät ole muuttuneet edellisen
vastauksen jälkeen. V elvollisuutta antaa kirjallista vastausta ei ole, jos viranhaltija on työskennellyt
työnantajan palveluksessa alle kuuden kuukauden ajan tai viranhaltijan edellisestä pyynnöstä on kulunut alle
12 kuukautta.
23 § (29.6.2021/627)
Virantoimitusvelvollisuuden muuttaminen
Toistaiseksi voimassa olevaan virkasuhteeseen ottamisesta päättävä kunnan tai hyvinvointialueen
viranomainen voi varattuaan viranhaltijalle tilaisuuden tulla kuulluksi päättää, että viranhaltijan
virantoimitusvelvollisuutta muutetaan, jos toiminnan uudelleen järjestely tai muu perusteltu syy sitä
edellyttää.
24 §
Viranhaltijan siirtäminen toiseen virkasuhteeseen
Viranhaltija voidaan siirtää toiseen virkasuhteeseen, jonka kelpoisuusvaatimukset hän täyttää ja jota voidaan
pitää hänelle sopivana, jos hänen asemansa toistaiseksi otettuna tai määräaikaisena viranhaltijana ei muutu ja
perusteena on toiminnan tai tehtävien uudelleenjärjestelyyn liittyvä perusteltu syy ja hänen varsinainen
palkkansa ei alene tai hän on antanut siirtoon suostumuksensa taikka siirtoon on muu hyväksyttävä syy ja
viranhaltija on antanut siirtoon suostumuksensa.
Viranhaltija voidaan perustellusta syystä siirtää enintään vuoden määräajaksi oman työnantajan toiseen
virkasuhteeseen, jonka kelpoisuusvaatimukset hän täyttää ja jota voidaan pitää hänelle sopivana, edellyttäen,
ettei viranhaltijan varsinainen palkka vähene. V iranhaltijalle annettu määräys voidaan milloin tahansa
peruuttaa ja asianomainen on velvollinen siirtymään välittömästi takaisin entiseen virkasuhteeseen siihen
kuuluvin palkkaeduin. Peruutus tulee voimaan heti.
Viranhaltijalle on ennen 1 ja 2 momentissa tarkoitettua siirtämistä tai 2 momentissa tarkoitettua
peruuttamista varattava tilaisuus tulla kuulluksi.
25 §
Viranhaltijan asema liikkeen luovutuksessa
Työnantajan liikkeen luovutuksella tarkoitetaan kunnan, kuntayhtymän, hyvinvointialueen tai
hyvinvointiyhtymän toiminnallisen osan luovuttamista toiselle työnantajalle, jos luovutettava osa pysyy
luovutuksen jälkeen samana tai samankaltaisena. (29.6.2021/627)
Edellä 1 momentissa tarkoitetussa luovutuksessa työnantajan luovutushetkellä voimassa olevista
virkasuhteista johtuvat oikeudet ja velvollisuudet siirtyvät uudelle omistajalle tai haltijalle. Jos luovutus
tapahtuu yksityisoikeudelliselle yhteisölle tai säätiölle, siirtyvät viranhaltijat työsopimussuhteeseen
luovutuksensaajan palvelukseen. Mitä edellä on lausuttu oikeuksien ja velvollisuuksien siirtymisestä, ei
tällöin kuitenkaan koske niitä oikeuksia ja velvollisuuksia, jotka johtuvat nimenomaan virkasuhteesta eivätkä
ole ominaisia työsuhteelle.
Ennen luovutusta erääntyneestä palkka- tai muusta virkasuhteesta johtuvasta saatavasta vastaavat luovuttaja
ja luovutuksensaaja yhteisvastuullisesti. Luovuttaja on kuitenkin luovutuksensaajalle vastuussa ennen
luovutusta erääntyneestä saatavasta, jollei muuta ole sovittu.
Luovutuksensaaja on velvollinen noudattamaan luovutushetkellä voimassa olleen virkaehtosopimuksen
määräyksiä kuten työehtosopimuslain (436/1946) 5 §:ssä  säädetään.
6 luku
Virkavapaa
26 §
Virkavapaa
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 8/19Viranhaltijalle voidaan hakemuksesta myöntää määräajaksi vapautus virkatehtävien hoitamisesta joko
kokonaan tai osittain.
Viranhaltijan osa-aikaisesta sairauspoissaolosta on voimassa, mitä työsopimuslain (55/2001) 2 luvun 1 1 a §:n
1 ja 2 momentissa säädetään. (8.6.2006/461)
27 §
Virkavapaan hakeminen ja myöntäminen
Virkavapaata on haettava kirjallisesti, jollei muualla toisin säädetä tai virkaehtosopimuksessa ole toisin
määrätty .
Virkavapaan myöntäminen ja sen pituus ovat työnantajan harkinnassa, jollei muualla toisin säädetä tai
virkaehtosopimuksessa ole toisin määrätty . Mikäli virkavapaata ei voida myöntää hakemuksen mukaisesti,
hakemus on hylättävä tai virkavapaa voidaan viranhaltijan kirjallisella suostumuksella myöntää muullakin
tavalla.
Jos viranhaltija on ollut poissa virantoimituksesta eikä hänelle ole myönnetty virkavapaata, poissaolo
merkitään jälkikäteen virkavapaaksi, mikäli työnantaja toteaa poissaolon johtuneen ylivoimaisesta esteestä
tai muusta pätevästä syystä.
28 §
Virkavapaan keskeyttäminen ja peruuttaminen
Virkavapaan keskeyttäminen tai peruuttaminen viranhaltijan pyynnöstä on työnantajan harkinnassa, jollei
laissa toisin säädetä tai virkaehtosopimuksessa toisin määrätä.
Virkavapaa keskeytyy siksi ajaksi, kun virkavapaana oleva viranhaltija suostumuksensa perusteella
perustellusta syystä määrätään suorittamaan joitakin virkatehtäviä.
Jos virkavapaata käytetään muuhun tarkoitukseen kuin mihin se on myönnetty , virkavapaa voidaan
keskeyttää tai peruuttaa. Ennen päätöksen tekemistä viranhaltijalle on varattava tilaisuus tulla kuulluksi.
29 §
Perhevapaat
Viranhaltijalla on oikeus saada virkavapaata perhevapaiden vuoksi siten kuin työsopimuslain (55/2001) 4
luvun  1–8 §:ssä säädetään.
7 luku
Lomauttaminen
30 §
Lomauttaminen
Työnantajalla on oikeus lomauttaa viranhaltija siten, että virantoimitus ja palkanmaksu keskeytetään
toistaiseksi tai määräajaksi joko kokonaan tai osittain virkasuhteen muutoin pysyessä voimassa, jos
työnantajalla on 37 §:n mukainen peruste irtisanoa virkasuhde. Lomauttaminen ei estä viranhaltijaa ottamasta
lomautusajaksi muuta työtä.
Viranhaltija voidaan 1 momentissa mainitulla tavalla lomauttaa enintään 90 päivän ajaksi, jos tehtävät tai
työnantajan edellytykset tarjota työtä ovat tilapäisesti vähentyneet eikä työnantaja voi kohtuudella järjestää
muita tehtäviä tai työnantajan tarpeisiin sopivaa koulutusta. V irkaehtosopimuksella ei voida sopia edellä
tarkoitetun lomautuksen enimmäisajan pidentämisestä.
Virkasuhteen kestäessä voidaan työnantajan aloitteesta sopia viranhaltijan ja työnantajan kesken viranhaltijan
lomauttamisesta 1 momentissa mainitulla tavalla silloin, kun se on tarpeen työnantajan toiminnan tai
taloudellisen tilan vuoksi.
Jos viranhaltija on lomautettu toistaiseksi, on virantoimituksen alkamisesta ilmoitettava vähintään viikkoa
ennen, jollei toisin ole sovittu.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 9/19Jos lomauttamista koskeva päätös on kumottu oikaisuvaatimuksen tai valituksen johdosta muulla kuin 1 tai 2
momentissa tarkoitetulla perusteella ja työnantaja on uudella päätöksellä päättänyt samasta lomauttamisesta
ja tämä päätös on saanut lainvoiman, katsotaan lomauttaminen tehdyksi ensin tehdyn päätöksen mukaisesti,
jollei ensin tehdyn päätöksen lomautuksen ilmoitusajasta tai lomautuksen peruuntumisesta muuta johdu.
31 §
Lomautusmenettely
Työnantajan on käytettävissään olevien tietojen perusteella esitettävä viranhaltijalle ennakkoselvitys
lomautuksen perusteista sekä sen arvioidusta laajuudesta, toteuttamistavasta, alkamisajankohdasta ja
kestosta. Jos lomautus kohdistuu useaan viranhaltijaan, selvitys voidaan antaa luottamusmiehelle tai
viranhaltijoille yhteisesti. Selvitys on annettava viipymättä lomautuksen tarpeen tultua työnantajan tietoon.
Selvitystä ei tarvitse esittää, jos työnantajan on virkaehtosopimuksen perusteella esitettävä vastaava selvitys.
Lomautusta koskeva päätös on annettava viranhaltijalle tiedoksi kirjallisesti vähintään 14 päivää ennen
lomautuksen alkamista. Lomautuspäätös annetaan viranhaltijalle henkilökohtaisesti. Jos lomautuspäätöstä ei
voida antaa henkilökohtaisesti, sen saa toimittaa kirjeitse samaa määräaikaa noudattaen. Kirjeitse toimitetun
päätöksen katsotaan tulleen viranhaltijan tietoon viimeistään seitsemäntenä päivänä sen jälkeen, kun päätös
on lähetetty . Lomautuspäätöksessä tulee mainita lomautuksen peruste, sen alkamisaika ja määräaikaisen
lomautuksen kesto sekä toistaiseksi tapahtuvan lomautuksen osalta sen arvioitu kesto. Lomautuspäätös on
annettava tiedoksi luottamusmiehelle. (7.4.2017/206)
Ennakkoselvitystä ei tarvitse esittää, jos työnantajan on työnantajan ja henkilöstön välisestä
yhteistoiminnasta kunnassa ja hyvinvointialueella annetun lain (449/2007)  mukaan esitettävä vastaava
selvitys tai neuvoteltava lomauttamisesta viranhaltijoiden tai heidän edustajansa kanssa. (29.6.2021/627)
32 §
Virkasuhteen irtisanominen lomautuksen yhteydessä
Lomautetulla viranhaltijalla on oikeus irtisanoa virkasuhde ilman irtisanomisaikaa päättymään milloin
tahansa lomautusaikana, ei kuitenkaan, jos lomautuksen päättymisaika on hänen tiedossaan, viimeisen viikon
aikana ennen lomautuksen päättymistä. Muu sopimus on mitätön.
Jos lomauttaminen on tullut voimaan viranhaltijan saamatta hyväkseen 40 §:n 1 momentin mukaista
irtisanomisaikaa ja työnantaja irtisanoo viranhaltijan ennen lomautuksen päättymistä, viranhaltijalla on
oikeus saada korvauksena irtisanomisajan palkkansa. Irtisanomisajan palkasta saadaan vähentää 14 päivän
palkka, jos viranhaltija on lomautettu lain tai sopimuksen mukaista yli 14 päivän lomautusilmoitusaikaa
noudattaen.
Milloin lomauttaminen on tullut voimaan viranhaltijan saamatta hyväkseen virkasuhteen lakkaamista
koskevaa irtisanomisaikaa ja toistaiseksi voimassa oleva lomauttaminen on kestänyt yhtäjaksoisesti
vähintään 200 kalenteripäivää, lomautetulla viranhaltijalla on virkasuhteen irtisanoessaan oikeus saada
korvauksena irtisanomisajan palkkansa kuten 2 momentissa säädetään.
33 §
Menetettyjen ansioiden korvaaminen
Mikäli lomautusta koskeva päätös kumotaan lainvoimaisella päätöksellä 30 §:n 1 tai 2 momentin vastaisena,
viranhaltijalle maksetaan lainvastaisen lomautuksen johdosta saamatta jäänyt säännöllisen työajan ansio 45
§:ssä säädetyllä tavalla.
8 luku
Virkasuhteen päättyminen
34 §
Virkasuhteen päättyminen ilman irtisanomista
Virkasuhde päättyy ilman irtisanomista ja irtisanomisaikaa:
1) kun määräaika, joksi viranhaltija on otettu, on kulunut loppuun;
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 10/192) kun määrätehtävää varten otetun viranhaltijan tehtävä on suoritettu;
3) sijaiseksi otetun määräaikaisen viranhaltijan määräajasta riippumatta, kun toistaiseksi otettu viranhaltija
palaa virantoimitukseen, jos toistaiseksi otetulla viranhaltijalla on lakiin tai virkaehtosopimuksen
määräykseen perustuva ehdoton oikeus palata virantoimitukseen;
4) kun viranhaltijalle on virkasuhteen perusteella myönnetty täysi työkyvyttömyyseläke toistaiseksi, sen
kalenterikuukauden päättyessä, jonka aikana viranhaltijan oikeus sairausajan palkan saamiseen on päättynyt,
tai jos kunta on saanut työkyvyttömyyseläkepäätöksestä tiedon myöhemmin, tiedoksisaantikuukauden
päättyessä;
5) kun viranhaltijan 7 §:n 3 momentissa tarkoitettua ehdollista valintaa ei vahvisteta, valinnan raukeamista
koskevan päätöksen tiedoksisaantipäivää seuraavasta päivästä lukien; tai
6) sen kalenterikuukauden päättyessä, jonka aikana viranhaltija täyttää eroamisiän, jollei viranhaltijan kanssa
sovita virkasuhteen määräaikaisesta jatkamisesta. (18.3.2016/191)
Edellä 1 momentin 6 kohdassa tarkoitettu eroamisikä on vuonna 1957 ja sitä ennen syntyneillä 68 vuotta,
vuosina 1958–1961 syntyneillä 69 vuotta ja vuonna 1962 ja sen jälkeen syntyneillä 70 vuotta.
(18.3.2016/191)
35 §
Viranhaltijasta johtuvat irtisanomisperusteet
Työnantaja ei saa irtisanoa virkasuhdetta viranhaltijasta johtuvasta syystä, ellei tämä syy ole asiallinen ja
painava. Tällaisena syynä voidaan pitää virkasuhteesta, laista tai määräyksistä johtuvien, virkasuhteeseen
olennaisesti vaikuttavien velvoitteiden vakavaa rikkomista tai laiminlyöntiä sekä sellaisten viranhaltijan
henkilöön liittyvien työntekoedellytysten olennaista muuttumista, joiden vuoksi viranhaltija ei enää kykene
selviytymään tehtävistään. Syyn asiallisuutta ja painavuutta arvioitaessa on otettava huomioon työnantajan ja
viranhaltijan olosuhteet kokonaisuudessaan.
Edellä 1 momentissa tarkoitettu syy ei ole ainakaan:
1) viranhaltijan sairaus, vamma tai tapaturma, ellei viranhaltijan työkyky ole näiden vuoksi vähentynyt
olennaisesti ja niin pitkäaikaisesti, että työnantajalta ei voida kohtuudella edellyttää virkasuhteen jatkamista;
2) osallistuminen viranhaltijayhdistyksen päätöksen perusteella yhdistyksen toimeenpanemaan
työtaistelutoimenpiteeseen;
3) viranhaltijan poliittinen, uskonnollinen tai muu mielipide eikä osallistuminen yhteiskunnalliseen tai
yhdistystoimintaan; eikä
4) turvautuminen viranhaltijan käytettävissä oleviin oikeusturvakeinoihin.
Viranhaltijaa, joka on laiminlyönyt virkasuhteesta johtuvien velvollisuuksiensa täyttämisen tai rikkonut niitä,
ei kuitenkaan saa irtisanoa ennen kuin hänelle on varoituksella annettu mahdollisuus korjata menettelynsä.
Työnantajan on ennen irtisanomista selvitettävä, olisiko irtisanominen vältettävissä sijoittamalla viranhaltija
muuhun virkasuhteeseen.
Jos irtisanomisen perusteena on niin vakava virkasuhteeseen liittyvä rikkomus, että työnantajalta ei voida
kohtuudella edellyttää virkasuhteen jatkamista, ei 3 ja 4 momentissa säädettyä tarvitse soveltaa.
36 §
Viranhaltijasta johtuvaan irtisanomisperusteeseen vetoaminen
Irtisanominen on tehtävä 35 §:ssä säädetyllä perusteella kohtuullisen ajan kuluessa siitä, kun irtisanomisen
peruste on tullut irtisanomisesta päättävän viranomaisen tietoon.
37 §
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 11/19Taloudelliset ja tuotannolliset irtisanomisperusteet
Virkasuhde voidaan irtisanoa, kun viranhaltijan tehtävät ovat vähentyneet olennaisesti ja pysyvästi
taloudellisista syistä, työnantajan tai asianomaisen yksikön tehtävien uudelleen järjestelyn vuoksi taikka
muista niihin verrattavista syistä. Irtisanominen edellyttää lisäksi, ettei viranhaltijaa voida ammattitaitoonsa
ja kykyynsä nähden kohtuudella sijoittaa toiseen virkasuhteeseen tai ottaa sellaiseen työsuhteeseen, jonka
tehtävät eivät olennaisesti poikkea viranhaltijan tehtävistä, tai kouluttaa uusiin tehtäviin.
Edellä 1 momentissa tarkoitettua perustetta irtisanomiseen ei katsota olevan ainakaan silloin, kun:
1) irtisanomista on edeltänyt tai seurannut uuden henkilön ottaminen samankaltaisiin tehtäviin eikä
työnantajan toimintaedellytyksissä ole vastaavana aikana tapahtunut muutoksia; tai
2) irtisanomisen syyksi ilmoitetut tehtävien uudelleenjärjestelyt eivät tosiasiallisesti vähennä työnantajalla
tarjolla olevia tehtäviä tai muuta tehtävien laatua.
37 a § (8.7.2022/677)
Työllistymisvapaa ja työnantajan ilmoitusvelvollisuus
Viranhaltijalla on sama oikeus työllistymisvapaaseen kuin työntekijällä työsopimuslain mukaan.
Työnantajan velvollisuus ilmoittaa työ- ja elinkeinotoimistolle viranhaltijan taloudellisista ja tuotannollisista
syistä tapahtuvasta irtisanomisesta sekä velvollisuus tiedottaa viranhaltijalle tämän oikeudesta
työllistymissuunnitelmaan, muutosturvakoulutukseen ja muutosturvarahaan määräytyy työsopimuslain
mukaisesti.
L:lla 677/2022  muutettu 37 a § tulee voimaan 1.1.2023. Aiempi sanamuoto kuuluu:
37 a § (27.3.2020/165)
Työllistymisvapaa ja työnantajan ilmoitusvelvollisuus
Viranhaltijalla on sama oikeus työllistymisvapaaseen kuin työntekijällä työsopimuslain mukaan.
Työnantajan velvollisuus ilmoittaa työ- ja elinkeinotoimistolle viranhaltijan taloudellisista ja tuotannollisista
syistä tapahtuvasta irtisanomisesta sekä velvollisuus tiedottaa viranhaltijalle tämän oikeudesta
työllistymissuunnitelmaan määräytyy työsopimuslain mukaisesti.
37 b § (29.12.2016/1469)
Irtisanotun viranhaltijan työllistymistä edistävä valmennus tai koulutus
Työnantaja on velvollinen tarjoamaan 37 §:n perusteella irtisanomalleen, ennen virkasuhteen päättymistä
yhdenjaksoisesti vähintään viisi vuotta työnantajan palveluksessa olleelle viranhaltijalle tilaisuuden osallistua
työnantajan kustantamaan työllistymistä edistävään valmennukseen tai koulutukseen.
Valmennuksen tai koulutuksen on arvoltaan vähintään vastattava viranhaltijan laskennallista palkkaa
kuukauden ajalta tai irtisanotun viranhaltijan kanssa samassa toimipaikassa työskentelevän henkilöstön
keskimääräistä kuukausiansiota siitä riippuen, kumpi on suurempi. V almennus tai koulutus on toteutettava
irtisanomisajan päättymisen jälkeen kahden kuukauden kuluessa. Painavasta syystä valmennus tai koulutus
saadaan toteuttaa myöhemminkin. V almennuksen tai koulutuksen toteutumisaika tai arvioitu aika on
kuitenkin oltava viranhaltijan tiedossa palvelussuhteen päättymishetkellä.
Työnantaja ja viranhaltija voivat sopia, että työnantaja täyttää 1 momentissa tarkoitetun velvollisuutensa
kustantamalla viranhaltijan itsensä hankkiman koulutuksen tai valmennuksen kokonaan tai osittain.
Työnantaja ja henkilöstö saavat sopia toisin siitä, mitä 2 momentissa säädetään arvon määräytymisestä.
Lisäksi työnantaja ja henkilöstö saavat sopia valmennuksen tai koulutuksen sijasta muustakin järjestelystä,
jolla edistetään irtisanottavan työllistymistä. Henkilöstön edustaja määräytyy työnantajan ja henkilöstön
välisestä yhteistoiminnasta kunnassa ja hyvinvointialueella annetun lain mukaisesti. Henkilöstön edustajan
tekemä sopimus sitoo kaikkia niitä viranhaltijoita, joita sopimuksen tehneen viranhaltijoiden edustajan on
katsottava edustavan. (29.6.2021/627)
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 12/1937 c § (29.12.2016/1469)
Työllistymistä edistävän valmennuksen tai koulutuksen laiminlyönti
Työnantaja, joka ei ole noudattanut 37 b §:ssä säädettyä velvollisuuttaan, on velvollinen suorittamaan
viranhaltijalle kertakaikkisena korvauksena koulutuksen tai valmennuksen arvoa vastaavan määrän.
Jos valmennuksen tai koulutuksen järjestämisvelvollisuus on laiminlyöty vain osittain, korvausvelvollisuus
rajoittuu vastaamaan velvollisuuden laiminlyötyä osuutta.
38 §
Erityinen irtisanomissuoja
Viranhaltijalla, jolle on myönnetty virkavapaata perhevapaiden vuoksi, on sama irtisanomissuoja kuin
työntekijällä työsopimuslain mukaan. Sama koskee viranhaltijaa, joka on raskaana tai joka tulee käyttämään
oikeuttaan edellä tarkoitettuihin vapaisiin.
Luottamusmiehen virkasuhde voidaan irtisanoa 35 §:n perusteella vain, jos niiden viranhaltijoiden ja
työntekijöiden enemmistö, joiden luottamusmiehenä hän on, antaa siihen suostumuksensa. V irkasuhde
voidaan irtisanoa 37 §:n perusteella vain, jos työ kokonaan päättyy eikä viranhaltijalle voida järjestää muuta
työtä, joka vastaa hänen ammattitaitoaan tai kouluttaa häntä muuhun työhön 37 §:ssä tarkoitetulla tavalla.
39 §
Irtisanomisoikeus liikkeen luovutuksen yhteydessä
Luovutuksensaaja ei saa irtisanoa viranhaltijan palvelussuhdetta pelkästään 25 §:n 1 momentissa tarkoitetun
liikkeen luovutuksen perusteella.
Kunnan tai hyvinvointialueen luovuttaessa liikkeensä 25 §:n 1 momentissa säädetyllä tavalla viranhaltija saa
virkasuhteessa muutoin sovellettavaa irtisanomisaikaa noudattamatta tai sen kestoajasta riippumatta irtisanoa
virkasuhteen päättymään luovutuspäivästä, jos hän on saanut tiedon luovutuksesta työnantajalta tai liikkeen
uudelta haltijalta viimeistään kuukautta ennen luovutuspäivää. Jos hänelle on annettu tieto luovutuksesta
myöhemmin, hän saa irtisanoa palvelussuhteensa päättymään luovutuspäivästä tai tämän jälkeen, viimeistään
kuitenkin kuukauden kuluessa saatuaan tiedon luovutuksesta. (29.6.2021/627)
40 §
Irtisanomisaika
Työnantajan irtisanoessa viranhaltijan virkasuhteen irtisanomisaika on vähintään:
1) 14 päivää, jos palvelussuhde on jatkunut enintään vuoden;
2) yksi kuukausi, jos palvelussuhde on jatkunut keskeytyksettä yli vuoden, mutta enintään neljä vuotta;
3) kaksi kuukautta, jos palvelussuhde on jatkunut keskeytyksettä yli neljä vuotta, mutta enintään kahdeksan
vuotta;
4) neljä kuukautta, jos palvelussuhde on jatkunut keskeytyksettä yli kahdeksan vuotta, mutta enintään 12
vuotta; ja
5) kuusi kuukautta, jos palvelussuhde on jatkunut keskeytyksettä yli 12 vuotta.
Viranhaltijan irtisanoessa virkasuhteensa irtisanomisaika on vähintään:
1) 14 päivää, jos palvelussuhde on jatkunut enintään viisi vuotta;
2) yksi kuukausi, jos palvelussuhde on jatkunut keskeytyksettä yli viisi vuotta; ja
3) kaksi kuukautta, jos viranhaltijan ottaminen kuuluu valtuustolle.
Irtisanomisaika alkaa kulua sitä päivää seuraavasta päivästä, jona irtisanominen on annettu tai saatettu
tiedoksi. V iranhaltijan pyynnöstä tai suostumuksella voidaan noudattaa 1 ja 2 momentissa tarkoitettua
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 13/19lyhyempää irtisanomisaikaa.
41 §
Virkasuhteen purkaminen
Työnantaja saa purkaa viranhaltijan virkasuhteen noudatettavasta irtisanomisajasta tai määräajan pituudesta
riippumatta päättyväksi heti vain erittäin painavasta syystä. Tällaisena syynä voidaan pitää laista tai
määräyksistä johtuvien, virkasuhteeseen olennaisesti vaikuttavien velvoitteiden niin vakavaa rikkomista tai
laiminlyöntiä, että työnantajalta ei voida kohtuudella edellyttää virkasuhteen jatkamista edes irtisanomisajan
pituista aikaa.
42 §
Purkamisoikeuden raukeaminen
Purkamisoikeus raukeaa, jollei syy ole jo aikaisemmin menettänyt merkitystään, 14 päivän kuluttua siitä, kun
työnantaja on saanut tiedon purkamisen aiheesta tai, jos syy on jatkuva, siitä kun työnantaja on saanut tiedon
sen lakkaamisesta. Jos purkaminen estyy pätevän syyn vuoksi, saadaan purkaminen toimittaa 14 päivän
kuluessa esteen lakkaamisesta.
43 §
Virkasuhteen päättämismenettely
Ennen työnantajan suorittamaa irtisanomista tai purkamista viranhaltijalle on varattava tilaisuus tulla
kuulluksi virkasuhteen päättämisen syistä perusteluineen. V iranhaltijalla on oikeus häntä kuultaessa käyttää
avustajaa. Oikeudesta käyttää avustajaa on ilmoitettava viranhaltijalle. T yönantajan suorittamaa irtisanomista
tai purkamista koskeva päätös perusteluineen on merkittävä pöytäkirjaan.
Jos työnantaja on työnantajan ja henkilöstön välisestä yhteistoiminnasta kunnassa ja hyvinvointialueella
annetun lain mukaan velvollinen neuvottelemaan taloudellisella tai tuotannollisella perusteella tapahtuvan
irtisanomisen perusteesta työntekijöiden tai heidän edustajiensa kanssa, työnantajalla ei ole 1 momentissa
tarkoitettua vastaavaa velvollisuutta. (29.6.2021/627)
Päätös virkasuhteen irtisanomisesta tai purkamisesta on annettava kirjallisesti tiedoksi viranhaltijalle
henkilökohtaisesti. Jollei tämä ole mahdollista, päätös virkasuhteen irtisanomisesta tai purkamisesta saadaan
antaa tiedoksi lähettämällä päätös kirjeitse. (13.4.2007/450)
Jos päätös virkasuhteen päättämisestä on lähetetty kirjeitse, katsotaan päätöksen tulleen viranhaltijan tietoon
viimeistään seitsemäntenä päivänä sen jälkeen, kun päätös on lähetetty . Viranhaltijan ollessa vuosilomalla tai
työajan tasoittamisesta johtuvalla vähintään kahden viikon pituisella vapaa-ajalla katsotaan virkasuhteen
päättäminen toimitetuksi kuitenkin aikaisintaan loman tai vapaa-ajan päättymistä seuraavana päivänä.
(13.4.2007/450)
Toimitettaessa virkasuhteen purkamisilmoitus kirjeitse katsotaan 8 ja 41 §:n mukaiseen perusteeseen vedotun
säädetyssä ajassa, jos ilmoitus on tuon ajan kuluessa jätetty postin kuljetettavaksi. (13.4.2007/450)
44 §
Virkasuhteen jatkuminen
Viranhaltijan virkasuhde jatkuu katkeamattomana, jos virkasuhteen irtisanominen tai purkaminen on
lainvoimaisen päätöksen mukaan tapahtunut ilman laissa säädettyä irtisanomis- tai purkamisperustetta.
Jos irtisanomista tai purkamista koskeva päätös on kumottu oikaisuvaatimuksen tai valituksen johdosta
muulla kuin 1 momentissa tarkoitetulla perusteella ja työnantaja on uudella päätöksellä päättänyt
virkasuhteen ja tämä päätös on saanut lainvoiman, katsotaan virkasuhde päättyneeksi asiassa ensin tehdyn
päätöksen mukaisesti, jollei irtisanomisajasta muuta johdu.
Mikäli tuomioistuin 51 §:ssä säädetyssä tapauksessa katsoo työnantajalla olleen irtisanomisperusteen,
virkasuhteen katsotaan jatkuvan viranhaltijaan noudatettavan irtisanomisajan päättymiseen saakka ja
viranhaltijalla on oikeus saada irtisanomisajan palkkansa.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 14/1945 §
Menetettyjen ansioiden korvaaminen
Kun virkasuhteen päättämistä koskeva asia on 44 §:n 1 momentissa tarkoitetuissa tapauksissa lainvoimaisesti
ratkaistu ja työnantaja on saanut jäljempänä 2 momentissa tarkoitetun selvityksen, viranhaltijalle maksetaan
viipymättä virkasuhteen lainvastaisen päättämisen johdosta saamatta jäänyt säännöllisen työajan ansio
vähennettynä samalta ajalta muissa palvelussuhteissa, ammatinharjoittajana tai yrittäjänä ansaitulla
vastaavalla ansiolla, jota viranhaltija ei olisi saanut virkaa hoitaessaan. Samoin otetaan vähennyksenä
huomioon viranhaltijalle maksettu työttömyysturvalaissa (1290/2002)  tarkoitettu ansiopäiväraha,
peruspäiväraha ja työmarkkinatuki sekä vastaavalta ajalta hänelle maksettu sairausvakuutuslain (364/1963)
mukainen päivä- ja äitiysraha.
Viranhaltija on velvollinen esittämään työnantajalle viipymättä luotettavan selvityksen saamistaan 1
momentissa tarkoitetuista muista ansiotuloista, ansiopäivärahasta, peruspäivärahasta, työmarkkinatuesta sekä
sairausvakuutuskorvauksista.
Työnantaja on velvollinen viipymättä maksamaan työttömyysvakuutusrahastolle 75 prosenttia ja
asianomaiselle työttömyyskassalle 25 prosenttia viranhaltijalle maksetusta ansiopäivärahasta ja
Kansaneläkelaitokselle viranhaltijalle maksetun peruspäivärahan tai työmarkkinatuen.
Viranhaltijan eläke-etuja määrättäessä katsotaan palkkatuloksi edellä 1 momentissa tarkoitettu ansio, jossa on
vähennyksenä huomioitu edellä 1 momentissa tarkoitetussa muussa palvelussuhteessa, ammatinharjoittajana
tai yrittäjänä ansaittu, eläkkeeseen oikeuttava tulo. Vähennyksenä ei oteta huomioon edellä 1 momentissa
tarkoitettuja päivärahoja tai työmarkkinatukea. Sen estämättä, mitä muualla säädetään, viranhaltijan
katsotaan eläkeoikeutta määrättäessä olleen jatkuvassa virkasuhteessa myös 1 momentissa mainittuna aikana,
vaikka hänelle ei tältä ajalta jäisi maksuun lainkaan ansiota.
Mitä tässä pykälässä säädetään ansiopäivärahasta, peruspäivärahasta ja työmarkkinatuesta, koskee myös
työttömyysturvalain (602/1984)  perusteella maksettua ansioon suhteutettua päivärahaa ja peruspäivärahaa
sekä työmarkkinatuesta annetun lain (1542/1993)  perusteella maksettua työmarkkinatukea.
SairausvakuutusL 364/1963  on kumottu SairausvakuutusL:lla 1224/2004 . TyöttömyysturvaL 602/1984  ja L
työmarkkinatuesta 1542/1993  on kumottu T yöttömyysturvaL:lla 1290/2002 . Työttömyysvakuutusrahaston ja
Koulutusrahaston tilalle on tullut T yöllisyysrahasto, ks. L 555/1998 3 luku  ja L:n 522/2018
voimaantulosäännös.
46 §
Irtisanotun viranhaltijan takaisin ottaminen
Jos työnantaja on irtisanonut toistaiseksi otetun viranhaltijan 37 §:n mukaisilla perusteilla ja työnantaja
tarvitsee yhdeksän kuukauden kuluessa irtisanomisajan päättymisestä viranhaltijaa tehtäviltään
samankaltaiseen toistaiseksi voimassa olevaan tai yli kuusi kuukautta kestävään virkasuhteeseen, työnantajan
on tiedusteltava paikalliselta työvoimaviranomaiselta, onko irtisanottuja viranhaltijoita etsimässä tämän
viranomaisen välityksellä työtä, ja myönteisessä tapauksessa tarjottava työtä ensisijaisesti irtisanotuille
kelpoisuusvaatimukset täyttäville viranhaltijoille. Sama velvollisuus koskee 25 §:ssä tarkoitettua
luovutuksensaajaa silloin, kun luovuttaja on irtisanonut viranhaltijan ennen luovutushetkeä.
Työnantajan, joka tahallaan tai huolimattomuudesta laiminlyö 1 momentissa tarkoitetun velvollisuuden
täyttämisen, on korvattava viranhaltijalle näin aiheuttamansa vahinko.
9 luku
Virantoimituksesta pidättäminen
47 §
Virantoimituksesta pidättäminen
Jos viranhaltijan voidaan todennäköisin perustein epäillä syyllistyneen virantoimituksessa virkarikokseen tai
muuten menetelleen siinä velvollisuuksiensa vastaisesti, hänet voidaan pidättää tutkimuksen tai
oikeudenkäynnin ajaksi virantoimituksesta. Asiasta on viipymättä tehtävä rikosilmoitus, jos kysymyksessä
on ilmeinen virkarikos.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 15/19Milloin viranhaltijan voidaan todennäköisin perustein epäillä syyllistyneen rikokseen virantoimituksen
ulkopuolella, hänet voidaan pidättää tutkimuksen tai oikeudenkäynnin ajaksi virantoimituksesta, jos asiassa
ilmenneillä seikoilla voi olla vaikutusta viranhaltijan edellytyksiin hoitaa tehtäväänsä.
Muussa kuin 1 ja 2 momentissa tarkoitetussa tilanteessa viranhaltija voidaan pidättää virantoimituksesta siksi
ajaksi, kun viranhaltija ei voi hänestä johtuvasta syystä suorittaa asianmukaisesti virkatehtäviään.
48 §
Virantoimituksesta pidättämisessä noudatettava menettely
Virantoimituksesta pidättämisestä päättää kunnanhallitus tai aluehallitus tai hallintosäännössä määrätty muu
viranomainen. Kunnanjohtajan tai hyvinvointialuejohtajan virantoimituksesta pidättämisestä päättää
kuitenkin valtuusto. Ennen valtuuston kokousta voi kunnanjohtajan tai hyvinvointialuejohtajan
virantoimituksesta pidättämisestä väliaikaisesti päättää valtuuston puheenjohtaja. Muiden viranhaltijoiden
virantoimituksesta pidättämisestä voi väliaikaisesti päättää kunnanjohtaja, hyvinvointialuejohtaja tai muu
hallintosäännössä määrätty johtava viranhaltija. (29.6.2021/627)
Kuntayhtymän johtavan viranhaltijan virantoimituksesta pidättämisestä päättää kuntayhtymän ylin toimielin.
Ennen kuntayhtymän ylimmän toimielimen kokousta voi kuntayhtymän johtavan viranhaltijan
virantoimituksesta pidättämisestä väliaikaisesti päättää kuntayhtymän ylimmän toimielimen puheenjohtaja.
Ennen kuin virantoimituksesta pidättämisestä tehdään päätös, viranhaltijalle on varattava tilaisuus tulla
asiassa kuulluksi.
Virantoimituksesta pidättämistä koskeva päätös voidaan panna täytäntöön heti.
49 §
Virantoimituksesta pidättämisen uudelleenarviointi
Virantoimituksesta pidättämisestä päättäneen toimielimen tulee seurata virantoimituksesta pidättämisen
perusteita ja tarvittaessa olosuhteiden muututtua tehdä asiasta uusi päätös. V irantoimituksesta pidättämisen
jatkaminen tulee ottaa viipymättä ratkaistavaksi viranhaltijan sitä vaatiessa.
10 luku
Muutoksenhaku
50 § (29.6.2021/627)
Muutoksenhaku
Haettaessa muutosta työnantajan päätökseen sovelletaan, mitä kuntalaissa tai hyvinvointialueesta annetussa
laissa oikaisuvaatimuksen tekemisestä ja kunnallisvalituksesta sekä aluevalituksesta säädetään, jollei
jäljempänä toisin säädetä. Oikaisuvaatimusaika 37 §:ssä tarkoitettua irtisanomista koskevasta päätöksestä
alkaa kulua vasta 40 §:n 1 momentissa säädetyn irtisanomisajan päättymisestä. Sama koskee valitusaikaa
silloin, kun 37 §:ssä tarkoitetun irtisanomista koskevan päätöksen on tehnyt valtuusto tai kuntalain 58 §:n 1
momentissa tarkoitettu kuntayhtymän toimielin.
Viranhaltija ei saa valittamalla hakea muutosta viranomaisen päätökseen kunnan ja hyvinvointialueen
virkaehtosopimuksista annetun lain 2 §:ssä tarkoitetussa asiassa taikka saattaa sitä oikaisuvaatimuksin tai
hallintoriita-asiana ratkaistavaksi, jos hänellä tai viranhaltijayhdistyksellä on oikeus panna asia vireille
työtuomioistuimessa. Mitä edellä tässä momentissa säädetään, sovelletaan vain viranhaltijaan, joka on
jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa tai sen
alayhdistyksessä.
51 §
Irtisanomisperusteiden tutkiminen purkamista koskevassa asiassa
Mikäli tuomioistuin katsoo virkasuhteen purkamista koskevaa asiaa käsitellessään, että 41 §:ssä säädetyt
purkamisperusteet eivät täyty , tuomioistuimen on vaadittaessa harkittava, onko työnantajalla ollut 36 §:ssä
säädetty irtisanomisperuste.
52 §
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 16/19Valituksen käsittely
Virkasuhteen irtisanomista, purkamista ja osa-aikaistamista sekä virantoimituksesta pidättämistä koskeva
valitus on käsiteltävä tuomioistuimessa kiireellisenä.
53 §
Oikeudenkäyntikulujen korvaaminen
Sen estämättä, mitä oikeudenkäyntikulujen korvaamisesta oikeudenkäynnistä hallintoasioissa annetussa
laissa (808/2019)  säädetään, on kunnallisvalituksen tai aluevalituksen tehnyt asianomainen viranhaltija tai
muu henkilö, jonka on katsottava tehneen valituksen viranhaltijan puolesta, vaadittaessa velvoitettava
korvaamaan työnantajan kohtuulliset oikeudenkäyntikulut, mikäli valitus koskee tässä laissa tarkoitettua
asiaa eikä valitusta hyväksytä. V astaavasti viranomainen on velvoitettava korvaamaan kunnallisvalituksen tai
aluevalituksen tehneen asianosaisen kohtuulliset oikeudenkäyntikulut, mikäli päätös valituksen johdosta
osittain tai kokonaan kumotaan. (29.6.2021/627)
Edellä 1 momentista poiketen oikeudenkäyntikuluja ei velvoiteta korvattavaksi silloin, kun päätös koskee
virkaan ottamista tai jos asia on ollut oikeudellisesti niin epäselvä, että oikeudenkäyntiin on ollut perusteltu
syy tai oikeudenkäyntikulujen korvaamista on muutoin pidettävä asian laatu tai olosuhteet huomioon ottaen
kohtuuttomana.
11 luku
Erinäiset säännökset
54 §
Yhdistymisvapaus
Viranhaltijalla on oikeus kuulua yhdistykseen sekä osallistua tällaisen yhdistyksen toimintaan. Hänellä on
myös oikeus perustaa yhdistys. V iranhaltijalla on niin ikään vapaus olla kuulumatta edellä tarkoitettuun
yhdistykseen. Tämän oikeuden ja vapauden käytön estäminen ja rajoittaminen on kiellettyä.
55 §
Palkkasaatavan vanhentuminen
Viranhaltijan on esitettävä virkasuhteesta johtuvaa palkkaa tai muuta taloudellista etuutta koskeva kirjallinen
vaatimus kolmen vuoden kuluessa sen kalenterivuoden päättymisestä, jona asianomainen palkkaerä tai muu
etu olisi ollut maksettava tai annettava. Jos edellä tarkoitettua vaatimusta ei ole esitetty määräajan kuluessa,
oikeus palkkaan tai muuhun taloudelliseen etuuteen on menetetty .
Mitä 1 momentissa säädetään viranhaltijasta, koskee myös henkilöä, jonka virkasuhde on lakannut, sekä
viranhaltijan kuolinpesää.
56 §
Palkan takaisinperiminen
Aiheettomasti maksettu palkka tai muu palvelussuhteesta johtuvan taloudellisen etuuden määrä saadaan periä
takaisin. T akaisinperintä voidaan suorittaa myös siten, että perittävä määrä vähennetään seuraavan tai
seuraavien palkanmaksujen yhteydessä viranhaltijan palkasta, jos tämä on edelleen saman työnantajan
palveluksessa. T akaisinperintää koskevassa päätöksessä on mainittava takaisin perittävä määrä ja
takaisinperinnän peruste.
Kulloinkin suoritettavasta palkasta ei saa 1 momentin nojalla periä enempää kuin mitä palkasta lain mukaan
saadaan ulosmitata.
Työnantaja voi luopua takaisinperinnästä joko kokonaan tai osittain, jos takaisinperintää on olosuhteet
huomioon ottaen pidettävä kohtuuttomana tai jos aiheettomasti maksettu määrä on vähäinen.
Jos takaisinperinnästä ei ole päätetty tai pantu vireille muussa järjestyksessä kolmen vuoden kuluessa sen
kalenterivuoden päättymisestä, jonka aikana aiheeton palkan tai muun etuuden määrä on maksettu, oikeus
takaisinperintään on menetetty .
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 17/1956 a § (18.3.2016/191)
Viivästyskorko
Virkasuhteeseen perustuvan saatavan suorituksen viivästyessä sovelletaan, mitä korkolaissa (633/1982)
säädetään viivästyskorosta.
Hallintolainkäyttöasiassa on korkolain 6 ja 7 §:ssä  tarkoitetuissa tilanteissa maksettava viivästyskorkoa
viimeistään siitä päivästä, jona velallisen katsotaan saaneen tiedon velan maksua koskevan valituksen tai
hakemuksen vireilletulosta, tai jos vaatimus esitetään oikeudenkäynnin aikana, sen esittämisestä lukien.
Edellä 45 §:n 1 momentissa tarkoitetuissa tapauksissa viivästyskorkoa on maksettava siitä lähtien kun 30
päivää on kulunut päivästä, jona viranhaltija esitti työnantajalle mainitun pykälän 2 momentissa tarkoitetun
selvityksen.
57 § (29.12.2016/1469)
Korvausvaatimuksen käsittelyjärjestys
Edellä 3 §:n 3 momentissa, 32 §:n 2 ja 3 momentissa , 37 c §:ssä ja 46 §:n 2 momentissa tarkoitettua
korvausta koskevat vaatimukset käsitellään hallintoriita-asiana hallinto-oikeudessa.
58 §
Työtodistus
Viranhaltijalla on virkasuhteen päättyessä oikeus pyynnöstä saada työnantajalta kirjallinen todistus
virkasuhteen kestoajasta ja tehtävien laadusta. V iranhaltijan nimenomaisesta pyynnöstä todistuksessa on
lisäksi mainittava virkasuhteen päättymisen syy sekä arvio viranhaltijan työtaidosta, ahkeruudesta ja
käytöksestä. T yötodistuksesta ei saa ilmetä muuta kuin mitä sen sanamuodosta käy ilmi.
Työnantajalla on velvollisuus antaa viranhaltijalle työtodistus, jos sitä pyydetään kymmenen vuoden kuluessa
virkasuhteen päättymisestä. T odistusta viranhaltijan työtaidosta, ahkeruudesta ja käytöksestä on kuitenkin
pyydettävä viiden vuoden kuluessa virkasuhteen päättymisestä.
Jos virkasuhteen päättymisestä on kulunut yli kymmenen vuotta, työtodistus on annettava vain, jos siitä ei
aiheudu työnantajalle kohtuutonta hankaluutta. Samoin edellytyksin työnantajan on annettava kadonneen tai
turmeltuneen työtodistuksen tilalle uusi todistus.
12 luku
Voimaantulo- ja siirtymäsäännökset
59 §
Voimaantulo
Tämä laki tulee voimaan 1 päivänä marraskuuta 2003.
Tällä lailla kumotaan kunnallisen viranhaltijan palvelussuhdeturvasta 28 päivänä kesäkuuta 1996 annettu laki
(484/1996)  siihen myöhemmin tehtyine muutoksineen.
60 §
Siirtymäsäännös
Jos tässä laissa tarkoitettu asia on vireillä tämän lain voimaan tullessa, noudatetaan tämän lain voimaan
tullessa voimassa olleita säännöksiä ja määräyksiä.
HE 196/2002 , HaVM 31/2002, EV 301/2002
Muutossäädösten voimaantulo ja soveltaminen:
20.1.2004/26:
Tämä laki tulee voimaan 1 päivänä helmikuuta 2004.
HE 44/2003 , TyVM 7/2003, EV 95/2003, Neuvoston direktiivi 2000/43/EY (32000L0043); EYVL N:o L
180, 19.7.2000, s. 22, Neuvoston direktiivi 2000/78/EY (32000L0078); EYVL N:o L 303, 2.12.2000, s. 16
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 18/1930.7.2004/714:
Tämä laki tulee voimaan 1 päivänä tammikuuta 2005.
HE 45/2004 , StVM 14/2004, EV 1 11/2004
13.8.2004/764:
Tämä laki tulee voimaan 1 päivänä lokakuuta 2004.
HE 162/2003 , TyVM 8/2004, EV 1 14/2004
8.6.2006/461:
Tämä laki tulee voimaan 1 päivänä tammikuuta 2007.
HE 227/2005 , StVM 9/2006, EV 41/2006
29.6.2006/581:
Tämä laki tulee voimaan 1 päivänä elokuuta 2006.
HE 8/2006 , HaVM 6/2006, EV 58/2006
13.4.2007/450:
Tämä laki tulee voimaan 1 päivänä syyskuuta 2007.
HE 267/2006 , TyVM 17/2006, EV 308/2006
20.12.2013/1052:
Tämä laki tulee voimaan 1 päivänä tammikuuta 2014.
HE 90/2013 , HE 176/2013 , StVM 24/2013, T yVL 14/2013, PeVL 25/2013, EV 172/2013
30.12.2014/1333:
Tämän lain voimaantulosta säädetään erikseen lailla.
Tämä laki on voimassa L:n 1347/2014  mukaisesti 1.1.2015 alkaen.
HE 19/2014 , HE 1 11/2014 , TyVM 1 1/2014, EV 223/2014
10.4.2015/419:
Tämä laki tulee voimaan 1 päivänä toukokuuta 2015.
HE 268/2014 , HaVM 55/2014, EV 348/2014
18.3.2016/191:
Tämä laki tulee voimaan 1 päivänä huhtikuuta 2016.
Ennen tämän lain voimaantuloa erääntyneeseen saatavaan sovelletaan tämän lain voimaan tullessa voimassa
olleita säännöksiä.
HE 138/2015 , HaVM 1/2016, EV 5/2016
29.12.2016/1469:
Tämä laki tulee voimaan 1 päivänä tammikuuta 2017.
10/7/22, 12:51 PM Laki kunnan ja hyvinvointialueen viranhaltijasta 304/2003 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2003/20030304 19/19Lain 37 b ja 37 c §:ää ei sovelleta, jos virkasuhteen irtisanomista edeltänyt, työnantajan ja henkilöstön
välisestä yhteistoiminnasta kunnissa annetun lain (449/2007) 7 §:ssä  tarkoitettu neuvotteluesitys, annettiin
ennen lain voimaantuloa.
HE 21 1/2016 , TyVM 1 1/2016, EV 190/2016
7.4.2017/206:
Tämä laki tulee voimaan 1 päivänä toukokuuta 2017.
HE 257/2016 , TyVM 1/2017, EV 7/2017
4.5.2018/297:
Tämä laki tulee voimaan 1 päivänä heinäkuuta 2018.
HE 189/2017 , TyVM 3/2018, EV 27/2018
5.12.2018/1063:
Tämä laki tulee voimaan 1 päivänä tammikuuta 2019.
Ennen tämän lain voimaantuloa alkaneeseen koeaikaan sovelletaan lain voimaan tullessa voimassa olleita
säännöksiä.
HE 37/2018 , HaVM 1 1/2018, EV 95/2018
27.3.2020/165:
Tämä laki tulee voimaan 9 päivänä huhtikuuta 2020.
HE 107/2019 , TyVM 1/2020, EV 8/2020
29.6.2021/627:
Tämä laki tulee voimaan 1 päivänä heinäkuuta 2021.
HE 241/2020 , StVM 16/2021, EV 1 11/2021
8.7.2022/677:
Tämä laki tulee voimaan 1 päivänä tammikuuta 2023. Sitä sovelletaan, jos palvelussuhteen irtisanomispäivä
on 1.1.2023 tai sen jälkeen.
HE 62/2022 , StVM 13/2022, EV 97/2022
8.7.2022/747:
Tämä laki tulee voimaan 1 päivänä elokuuta 2022.
Jos virkasuhde on alkanut ennen tämän lain voimaantuloa, työnantajan ei tarvitse täydentää 9 §:n
2 momentissa tarkoitettua kirjallista selvitystä sellaisten tietojen osalta, joita ennen tämän lain voimaantuloa
ei ole edellytetty . Jos työnteon ehdoissa tapahtuu muutoksia, niistä on kuitenkin annettava selvitys
viranhaltijalle noudattaen, mitä tämän lain 9 §:ssä säädetään.
HE 60/2022 , TyVM 7/2022, EV 90/2022, Euroopan parlamentin ja neuvoston direktiivi 2019/1 152/EU
(32019L1 152) ; EUVL L 186, 1 1.7.2019, s. 105
Finlex  › Lainsäädäntö  › Ajantasainen lainsäädäntö  › Vuosi 2003  › 11.4.2003/304
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.